бележка
 (101)
 Състоянието на промишлеността на Съюза се е подобрило, но остава нестабилно. През целия разглеждан период обемът на вноса от Китай е бил незначителен. В същото време, както е посочено в съображения 20 — 54 по-горе, разследването показа, че съществува вероятност от повторно възникване на дъмпинга, ако се допусне мерките да отпаднат.
 2. Въздействие на прогнозния обем на вноса от Китай и на цените, в случай че мерките бъдат отменени
 (102)
 Комисията оцени вероятността от повторно възникване на вредата, ако се допусне действащите мерки да отпаднат, и по-специално потенциалното въздействие на износа от Китай върху пазара и промишлеността на Съюза, в съответствие с член 11, параграф 2 от основния регламент.
 (103)
 Анализът се съсредоточи върху свободния капацитет на китайските производители износители и тяхното поведение във връзка с ценообразуването при износ към други държави.
 (104)
 Както е посочено в съображение 46 по-горе, общият свободен капацитет за производство на тел и въжета за ППН в Китай бе оценен на около 1,7 милиона тона през 2013 г. Тази сума значително надвишава общото потребление на Съюза през същия период.
 (105)
 Може разумно да се заключи, че ако мерките бъдат отменени, поне част от този свободен капацитет по всяка вероятност ще бъде насочен към пазара на Съюза.
 (106)
 В това отношение, както е посочено в съображение 48 по-горе, преди налагането на действащите понастоящем мерки вносът от Китай се е увеличил седем пъти в рамките на три години, достигайки близо 87 000 тона, което е 8,2 % от потреблението през периода на първоначалното разследване, или 17 % от текущото потребление на пазара на Съюза. Това показва способността на китайския внос бързо да навлезе на пазара на Съюза при отсъствието на мерки.
 (107)
 Както е посочено в съображение 65 по-горе, ако не се прилагат антидъмпинговите мита, има вероятност цените на китайския внос да започнат да подбиват продажните цени на промишлеността на Съюза със значителен марж (47 %). Този много голям вероятен марж на подбиване на цените, основаващ се на сравнение на китайските експортни цени за трети държави и цените на промишлеността на Съюза, прави пазара на Съюза по-привлекателен за китайския износ, отколкото пазарите на други трети държави. Действително, ако се допусне мерките да отпаднат, китайските производители износители биха могли да изнасят за Съюза на цени над тези за трети държави, като същевременно продължават да подбиват цените на промишлеността на Съюза.
 (108)
 На тази основа Комисията стигна до заключението, че в отсъствието на мерки китайските производители износители вероятно ще увеличат ценовия натиск и пазарния си дял на пазара на Съюза и по този начин ще причинят съществена вреда на промишлеността на Съюза.
 3. Заключение
 (109)
 С оглед на констатациите от разследването, а именно прогнозния свободен капацитет на китайските производители износители и очакваните равнища на цените на китайския внос, се счита, че отмяната на мерките по всяка вероятност би довела до повторно възникване на вреда и допълнително влошаване на нестабилното състояние на промишлеността на Съюза поради вероятното нарастване на вноса от Китай, извършван на дъмпингови цени, подбиващи продажните цени на промишлеността на Съюза.
 Ж. ИНТЕРЕС НА СЪЮЗА
 (110)
